Diari Oficial de la Generalitat Valenciana


Sumari del DOGV 1039, del 07-04-1989 (1989/813545)

ORDRE de 7 de març de 1989, de la Conselleria d'Economia i Hisenda, per la qual s'acorda la mutació demanial dels immobles situats a València, c/ Duc de Calàbria núm. 8 i Avda. Baró de Càrcer núm 36.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/03/07/(2)/dof/vci/html**

### Dades del document

Número de DOGV
:   1039

Data del DOGV
:   07-04-1989

Secció del DOGV
:   DISPOSICIONS GENERALS

Número del document
:   1989/813545


Data del document
:   07-03-1989

Organisme emissor
:   Conselleria d'Economia i Hisenda

Tipus de document
:   Ordre

Ordre de 7 de març de 1989, de la Conselleria d'Economia i Hisenda, per la qual s'acorda la mutació demanial dels immobles situats a València, c/ Duc de Calàbria núm. 8 i Avda. Baró de Càrcer núm. 36.  
Mitjançant els Reials Decrets 251/1982 en matèria de Serveis i Assistència Social i 262/1985 en matèria d?Indústria i Comerç foren transferits respectivament els immobles situats a València, carrer Duque de Calabria, núm. 8 pis 1r. i set despatxos en l'Avda. Baró de Càrcer núm. 36-8, afectats, segons el que disposa l'article 21 de la Llei de Patrimoni de la Generalitat Valenciana a les Conselleries de Treball i Seguretat Social i Indústria, Comerç i Turisme.  
Amb anterioritat a aquestes transferències, entre el Ministeri de Treball i el d?Indústria, es canvià la destinació dels locals esmentats; el Ministeri de Treball utilitzà els despatxos del pis vuité de l'Avda. Baró de Càrcer i el Ministeri d?Indústria el pis del carrer Duc de Calàbria núm. 8. Aquest canvi en la destinació dels béns no fou formalitzat en el corresponent expedient administratiu, per la qual cosa la transferència dels immobles s'efectuà en consonància amb la destinació que d'aquests constava en la Direcció General del Patrimoni de l?Estat.  
Malgrat això, l?ús actual dels immobles és el que, mitjançant acord sense formalitzar per l?Estat, fou fixat pels respectius ministeris.  
En l?expedient instruït, d'acord amb el que preveu l'article 71 de la Llei de Patrimoni de la Generalitat Valenciana, van comparèixer les Conselleries interessades, exposant els fets i sol·licitant que es realitzàs la mutació demanial per a regularitzar la situació i s'adscrivís a cada Conselleria l?immoble que realment està utilitzant.  
Per això, i d'acord amb les facultats que tinc atribuïdes per l'article 70 de la Llei de Patrimoni de la Generalitat Valenciana.  
ORDENE:  
Article 1  
Accedir a la mutació demanial sol·licitada i adscriure a la Conselleria d'Indústria, Comerç i Turisme l'immoble situat al c/ Duc de Calàbria núm. 8-1 i a la Conselleria de Treball i Seguretat Social els despatxos del pis 8é de l'edifici situat en l'av. Barà de Càrcer núm. 38, tots dos de València.  
Correspondrà a les Conselleries esmentades l'exercici de les competències demanials, inclosa l'administració i conservació, sobre els immobles objecte d'aquesta mutació demanial.  
Article 2  
Que les Conselleries interessades designen representants perquè firmen l'acta en què es formalitze el canvi de la destinació dels immobles objecte d'aquesta mutació demanial.  
València, 7 de març de 1989.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI